สังคมข่าวหุ้น
*ตลาดหุ้นไทยปรับตัวขึ้นต่อเนื่อง พอมาเจอแนวต้าน  1,730 จุด เลยต้องถอยกลับมาตั้งหลักใหม่ บวกกับวันนี้รอฟังผลประชุมเฟด ว่าทิศทางดอกเบี้ยจะออกหัวหรือก้อย  รวมทั้งการตั้งประธานเฟดคนใหม่ ล่าสุดมีกระแสข่าวว่าประธานาธิบดีโดนัลด์ ทรัมป์ ของสหรัฐฯ เตรียมเสนอชื่อนายเจอโรม พาวเวล ให้ขึ้นรับตำแหน่งประธานเฟดแทนนางเจเน็ต เยลเลน ซึ่งกำลังจะหมดวาระดำรงตำแหน่งในเดือน ก.พ.ปีหน้า  ขณะที่นักลงทุนต่างชาติขายหุ้นสุทธิต่อเนื่องมาหลายวัน  แนวรับ 1,700 จุด แนวต้าน 1,730 จุด
1 พ.ย. 2560

เกียรติก้อง ว่องไวยากร
*แนวต้าน 1,730 จุดแกร่ง
*ตลาดหุ้นไทยปรับตัวขึ้นต่อเนื่อง พอมาเจอแนวต้าน  1,730 จุด เลยต้องถอยกลับมาตั้งหลักใหม่ บวกกับวันนี้รอฟังผลประชุมเฟด ว่าทิศทางดอกเบี้ยจะออกหัวหรือก้อย  รวมทั้งการตั้งประธานเฟดคนใหม่ ล่าสุดมีกระแสข่าวว่าประธานาธิบดีโดนัลด์ ทรัมป์ ของสหรัฐฯ เตรียมเสนอชื่อนายเจอโรม พาวเวล ให้ขึ้นรับตำแหน่งประธานเฟดแทนนางเจเน็ต เยลเลน ซึ่งกำลังจะหมดวาระดำรงตำแหน่งในเดือน ก.พ.ปีหน้า  ขณะที่นักลงทุนต่างชาติขายหุ้นสุทธิต่อเนื่องมาหลายวัน  แนวรับ 1,700 จุด แนวต้าน 1,730 จุด
*หุ้น TTCL ภายใต้การนำของกอบชัย ธนสุกาญจน์ รองประธานเจ้าหน้าที่บริหารและผู้บริหารสายงานการเงินและบัญชี บริษัท ทีทีซีแอล ยังฮอตต่อเนื่อง ราคาปรับตัวเตรียมไปทดสอบที่ 21 บาทอีกรอบ หลังจากได้งานโรงไฟฟ้าขนาดยักษ์ที่เมียนมา และยังมีโอกาสที่จะได้เพิ่มเติมอีกหลายงาน ราคาตอนนี้โบรกฯให้ 24 บาท ยังมีอัพไซด์อีกมาก
*GL ร่วงหนักแม้เปลี่ยนตัวผู้บริหารเป็น ทัตซึยะ โคโนชิตะ เป็นประธานกรรมการ แทน มิทซึจิ โคโนชิตะ แล้วก็ตาม ขณะที่กรรมการทยอยลาออก แถมมาเจอดาบสอง ผู้สอบบัญชีไม่แสดงความเห็น และไม่ให้ข้อสรุปต่องบการเงินของบริษัท วานนี้หลังปลดเครื่องหมาย SP ราคาเลยทรุดหนัก อนาคตยังคงคาดเดายาก โบรกฯแนะนำนักลงทุนถอยไปตั้งหลักก่อนดีกว่า
*ช้อปช่วยชาติมาแล้ว วานนี้นายกฯบิ๊กตู่ สั่งให้คลังไปทำโครงการช้อปช่วยชาติช่วงปลายปี ซึ่งเคยทำมาทุกปีอย่างต่อเนื่อง เพื่อกระตุ้นกำลังซื้อของประชาชน ทำให้นักวิเคราะห์คาดว่าหุ้นกลุ่มค้าปลีกอย่าง  ROBINS, BJC  และ HMPRO จะได้รับประโยชน์โดยตรงจากโครงการนี้ สะท้อนไปถึงงบไตรมาสที่ 4 ปีนี้ และงบไตรมาสแรกของปีหน้า ใครมือไวก็รีบสอยไปเก็บไว้ก่อน
*EA  ของเสี่ยอมร ทรัพย์ทวีกุล รองประธานเจ้าหน้าที่บริหาร บมจ.พลังงานบริสุทธิ์ หรือ EA ราคาพุ่งทำนิวไฮนับตั้งแต่เข้าตลาดฯ วานนี้ โบรกฯคาดว่าแนวโน้มเป็นหุ้นเติบโตจากงานด้านพลังงานไฟฟ้า  โดยเฉพาะการขยายงานสู่โรงงานผลิตแบตเตอรี่กักเก็บพลังงาน  ราคาเป้าหมาย 46 บาท
*BTS ของเสี่ยคีรี ยังคงนิ่ง ไม่กระเตื้องเหมือนหุ้นตัวอื่นในตลาดฯ ล่าสุดบอร์ดอนุมัติเข้าซื้อหุ้นบุริมสิทธิเพิ่มทุนของ U  เนื่องจาก U จะทำการเพิ่มทุนจดทะเบียน โดยการออกและเสนอขายหุ้นบุริมสิทธิเพิ่มทุน จำนวน 571,242 ล้านหุ้น มูลค่าที่ตราไว้หุ้นละ 1 บาท และออกหุ้นสามัญเพิ่มทุนจำนวน 285,621 ล้านหุ้น มูลค่าที่ตราไว้หุ้นละ 1 บาท งานนี้เสี่ยคีรี ยันยันจะถือหุ้นบมจ.ยู ซิตี้ 35.64% เท่าเดิมหรือมากกว่า หลังโอนกิจการทั้งหมด (Entire Business Transfer) ของบริษัท ยูนิคอร์น เอ็นเตอร์ไพรส์ จำกัด (UE) ให้กับยูซิตี้ งานนี้เสี่ยแกจัดเต็มจริงๆ
*AJA ของเฮียอมร มีมะโน ยังคงถูกเทขายอย่างต่อเนื่อง ราคาเหลือแค่ 50 สตางค์ แม้บอร์ด AJA  จะเห็นชอบให้จัดตั้งบริษัทย่อยใหม่ ไรเซน เอนเนอร์จี นำเข้าและจำหน่ายรถยนต์ไฟฟ้า ติดตั้งสถานีชาร์จ ผลิตแบตเตอรี่ โรงงานผลิตรถยนต์ไฟฟ้า ภายใต้แบรนด์ “BYD” จากประเทศจีนแล้วก็ตาม แต่นักลงทุนก็ยังไม่กล้าเข้ามาเล่น เนื่องจากมีประสบการณ์ที่ไม่ค่อยจะดี  ขวัญผวาอยู่บ่อยๆ รอดูผลงานใหม่จะดีกว่า
*ถึงรอบเล่นกลุ่มแบงก์ใหญ่ ทั้ง BBL ของเสี่ยโทนี่ KBANK ของเสี่ยปั้น ราคาเริ่มกลับมาขยับอีกครั้ง หลังจากที่นักลงทุนให้ความสนใจเล่นกลุ่มแบงก์เล็กได้มาระยะหนึ่ง จนราคาเริ่มแพง รอบนี้เลยกลับมาหากิ๊กเก่า พื้นฐานดีอย่างหุ้นแบงก์ขนาดใหญ่พิมพ์นิยม ที่แม้ผลประกอบการจะไม่ค่อยโตมาก แต่อนาคตหากเศรษฐกิจฟื้นตัวขึ้นมา กลุ่มนี้จะวิ่งปรู๊ดนำหน้าก่อนใคร
*เฮีย “ชูชาติ เพ็ชรอำไพ“  บิ๊กบอส  บมจ.เมืองไทย ลิสซิ่ง  (MTLS) ล่าสุดทาง บล.โนมูระ พัฒนสิน เชิญไปให้ข้อมูลนักลงทุนสถาบัน-กองทุนชั้นนำ อวดผลงานให้ได้เห็นถึงศักยภาพการเป็นเจ้าตลาดสินเชื่อทะเบียนรถจักรยานยนต์-นาโนไฟแนนซ์ เบอร์หนึ่งของเมืองไทย เพื่อเป็นการตอกย้ำว่าปีนี้  สินเชื่อ-รายได้-กำไร New High ต่อเนื่อง
*“เสถียร เลี้ยววาริณ โดดนั่งในตำแหน่ง กรรมการผู้จัดการใหญ่ บริษัท ไทยพาณิชย์ประกันชีวิต จำกัด (มหาชน) หรือ SCBLIFE มีผลตั้งแต่ 2 ต.ค.ที่ผ่านมา โดยก่อนหน้านี้เคยทำงานอยู่กับแบงก์ไทยพาณิชย์ ก่อนที่จะย้ายไปนั่งเป็นผู้บริหารที่กลุ่มทิสโก้ ดูงานด้านการขายประกันผ่านธนาคาร